cyanic-selkie/wikianc huggingface dataset:
אנדרס הולמרץ
אלוף אירופה
באליפות אירופה בשחייה שנערכה בשטרסבורג, צרפת בשנת 1987 זכה הולמרץ בשתי מדליות, זהב וארד. מדליית זהב במשחה ל-200 מטר חופשי בתוצאה של 1:48.44 דקות, לפני ג'ורג'ו למברטי מאיטליה (1:48.68 דקות) ומיכאל גרוס ממערב גרמניה, אלוף ושיאן העולם (1:49.02 דקות). מדליית ארד במשחה שליחים 4x200 מטר חופשי בתוצאה של 7:21.31 דקות, אחרי מערב גרמניה שקבעה שיא עולם חדש של 7:13.10 דקות ומזרח גרמניה (7:14.27 דקות). נוסף לכך, הוא סיים במקום רביעי במשחה שליחים 4x100 מטר חופשי בתוצאה של 3:21.17 דקות.
בנייני האומה
אירועים במבנה
ממפקדה זו יצאו הפקודות בקרבות על ירושלים, וכן ההודעה הרשמית על הניצחון. שלט הוקרה שקיבלו בנייני האומה מפיקוד המרכז על תרומתם בזמן מלחמת ששת הימים מוצג בכניסה למבנה.
שטח הקומפלקס הבנוי הוא כ-34,000 מ"ר. הוא כולל מרכז הקונגרסים ובו 12,000 מ"ר של שטחי תצוגה לתערוכות, 27 אולמות כנסים וחדרי סמינר, לשכת עסקים מאובזרת ועשרות פינות מנוחה ומפגש. המרכז מסוגל לאכלס עד 10,000 איש באירוע אחד או במספר אירועים מקבילים. האולמות המרכזיים בו הם אודיטוריום אוסישקין, אולם האודיטוריום הגדול בישראל, ובו 3,104 מושבים (1,461 באולם ו־1,391 ביציע) המיועד לקונצרטים, מופעים, פסטיבלים ואירועים אחרים ואת אולם טדי. כמו כן, במתחם פעל בית קולנוע של גלובוס גרופ שבהמשך נסגר והאולמות שלו הוסבו לאולמות כנסים נוספים.
סקאד
השם "סקאד" רווח גם בהתייחסות לדגמים בעלי טווח משופר על חשבון משקל ראש הנפץ והדיוק, מתוצרת עיראק, אשר כונו בכינויים "אל חוסיין" ו"אל עבאס" ונורו לעבר ישראל (39 טילים) וסעודיה (46 טילים) במהלך מלחמת המפרץ בשנת 1991. פרט ל"אל עבאס" כל דגמי הסקאד יכולים להיות משוגרים גם ממשגרים ניידים.
סמוך לסיומה של מלחמת יום הכיפורים שוגרו שלושה טילי סקאד מצריים לעבר כוחות צה"ל שהיו ממוקמים בראש הגשר בדוואר סואר. אחד הטילים פגע בריכוז משאיות תחמושת וגרם למותם של שבעה חיילים. לאחר שיגור הטילים טענו המצרים כי היו אלה טילי אל קאהר שפותחו במצרים.
נסיעה משותפת
אופן השיתוף
נסיעה משותפת אינה תמיד מתוכננת לכלל אורך הנסיעה. במיוחד בנסיעות בעלות מרחקים ארוכים, מקובל האיסוף והורדה של נוסעים בנסיעה משותפת לאורך המסע כטרמפיסטים אשר לוקחים חלק יחסי בעלויות הנסיעה או נהגים אשר מצרפים אליהם נוסעים נוספים למקטע דרך ללא השתתפות בתשלום כלל.
אריק מביוס
ביוגרפיה
מביוס נולד בהאריסברג שבפנסילבניה לאליזבת' וקרייג מביוס. לאחר שנרשם לאוניברסיטה במסצ'וסטס שם נבחר לשחקן הכי דרמטי, החל ללמוד לבסוף בשרה לורנס קולג' בניו יורק. מביוס נישא לאייבי שרמן בינואר 2006, ולזוג יש שני בנים.
אאודי A3
דור ראשון (1996-2003)
בסוף שנת 2000 הותקנו במכונית פנסים קדמיים ואחוריים חדשים, בוצעו שינויי קוסמטיקה קלים כמו גם שיפור בפנים המכונית. כמו כן הוצגה תיבת 6 הילוכים ידנית בדגם ה-1.8 180 כ"ס, ובדגם ה-1.9 ליטר TDI דיזל החדש בעל 130 כ"ס. בחלק מן המדינות בעולם מערכת בקרת היציבות האלקטרונית של אאודי, מערכת בקרת המשיכה ומחשב כח הבלימה, הפכו לאבזור סטנדרטי במכונית. הדור הראשון של האאודי A3 הוחלף באירופה בשנת 2003, אולם במדינות מסוימות בעולם נמשכה מכירתו. ייצורו פסק בברזיל בשנת 2006.
אנחנו המדיה
אנחנו המדיה: עיתונות עממית על ידי העם למען העם (באנגלית: We the Media) הוא ספר מאת דן גילמור שיצא ב-2004 בהוצאת O`Reilly Media. הספר דן בהשפעה הדדית של האינטרנט על העיתונאים, על הקוראים והשיתוף המיוחד עד כדי טשטוש גבולות בין עיתונאים וקוראים ברשת. התקשורת לפני האינטרנט משולה בספר להרצאה לעומת התקשורת הפועלת בעידן האינטרנט המשולה לשיחה או סימפוזיון. קם דור חדש של עיתונאים ושל עיתונות עממית המשתמשים ברשת בכלל ובבלוגים בפרט כדי ליצור ולהביא חדשות בדרך חדשה בזמן אמת.
גידול העיתונות העממית
המשך הגידול של העיתונות העממית ברשת כמו גם פעילויות שונות אחרות, נצפה על ידי דן גילמור על סמך הממצאים הבאים:
יורי ארטיוכין
חייו
לאחר סיום השרות הצבאי, יורי ארטיוכין עבד בתעשיית החלל וכיהן במספר תפקידים ציבוריים.
עיטורי הכוחות המזוינים של איטליה
אותות ועיטורים צבאיים של הכוחות המזוינים של איטליה.
מדליית הגבורה של הקרביניירי
מדליית הגבורה של הקרביניירי (Medaglia al Valore dei Carabinieri) מוענקת בשלוש דרגות:
קרחון יבשתי
קרחונים יבשתיים נמצאים בכל אחת מהיבשות, מלבד אוסטרליה. קרחונים אלה מתקיימים במשך תקופות ארוכות, של אלפי שנים ויותר. באזור קו המשווה הם נמצאים רק בראשי ההרים הגבוהים, וככל שמתרחקים מקו המשווה לכיוון הקוטב נמצאים הקרחונים במקומות פחות ופחות גבוהים. גרינלנד, בקרבת הקוטב הצפוני, ואנטארקטיקה מכוסים קרחונים עצומי ממדים, על-פני מיליוני קמ"ר. עם זאת, גם באזורים קרים מאוד יש שטחי אדמה שאינם מכוסים בקרחונים, משום שאין שם מספיק משקעים שישמשו ליצירת קרחון.
סקוט סמית'
סקוט סמית' (באנגלית: Scott Smith; נולד ב-13 ביולי 1965) הוא סופר ותסריטאי אמריקאי. סמית' כתב שני ספרים שזכו להצלחה רבה, שניהם זכו לעיבודים קולנועים כשסמית' חיבר עבורם את התסריט.
יוסף תקוע
בתרבות הפופולרית
יוסף תקוע מוזכר בספר "מוסקבה פטשוקי" מאת ונדיקט ירופייב לצד משה דיין, בהתרסה של המחבר כנגד התמיכה של השלטון הסובייטי במדינות ערב.
יונה עטרי
תחילת הדרך
עטרי עלתה לארץ ישראל עם הוריה בהיותה תינוקת בת שלושה חודשים, וגדלה בשכונת שעריים ברחובות. אביה החזיק דוכן ירקות בשוק העירוני ושימש כחזן בבית כנסת, ואמה עבדה בעבודות מזדמנות, ובהמשך אף סיימה קורס בסיעוד ועסקה בקליטת עולים חדשים. לאחר ששירתה הרשימה את בעלת הבית בו עבדה אמה כעוזרת, החליטה האם לשלוח את יונה ללמוד נגינה, אולם האב גילה זאת והוא אסר עליה להמשיך, כי לימודי נגינה ותיאטרון נחשבו בעיניו כ"עבודה זרה".
קריירה
בתחילת 1958 עזבה עטרי את "הבימה" לאחר שלא קיבלה קביעות, והצטרפה ללהקת "בצל ירוק" של יוצאי להקת הנח"ל, במקביל השתתפה בהצגה המוזיקלית "תל אביב הקטנה" שכתבו חיים חפר ודן בן אמוץ, שם ביצעה שירים שהפכו ללהיטים כמו "רינה" ו"טיטינה".
יהדות חרדית
היסטוריה
בניגוד למגמה השלטת במערב, בכל החוגים והזרמים, של הגדרת היהדות מחדש והגבלתה לתחום הדת בלבד, התמוטטות המבנה הקהילתי והערכים המסורתיים ברוסיה ובסביבותיה הקימו לראשונה שורה של הוגים שהגדירו את הזהות היהודית במושגים חילוניים. לקראת סוף המאה סחפו הסוציאליזם והתנועות הלאומיות היהודיות, בהן הציונות והאוטונומיזם, רבים מהצעירים במזרח היבשת. התעוררותה של הציונות, במיוחד, נתפשה בידי האדוקים כאיום פנימי, בגלל האופי החילוני של ראשיה ורצונה לעצב את היהדות כלאום. בהקשר היסטורי זה קמה תנועת אגודת ישראל. האגודה נדחתה בידי האדוקים השמרנים יותר, במיוחד בהונגריה וגליציה אך גם בקרב חוגים מסוימים בליטא ופולין. עד היום מתאפיין רוב הציבור החרדי בהסתייגות מהתנועה הציונית, הסתייגות שבאה לידי ביטוי בדרגות שונות – מאדישות ועד התנגדות חריפה. זהו אחד ההבדלים האידאולוגיים המרכזיים בין היהדות החרדית לציונות הדתית (הפילוג ביניהן התהווה ברמה ההשקפתית כבר ב-1900, אך הושלם מבחינה קהילתית-ציבורית רק בשנות ה-1960). עקב חשש מהחילון המואץ של מהגרים שעזבו את קהילותיהם המגובשות ונחשפו לסביבה דינמית כפרטים, כפי שאירע בקרב מיליוני היהודים הרוסים שעברו לאמריקה, רוב הרבנים החרדיים לא עודדו הגירה בתקופה שבין מלחמות העולם.
דאגה למבנה המשפחה, צניעות, הפרדה מגדרית
ככלל, החברה החרדית שואפת להנחיל הקפדה על לבוש צנוע, במיוחד בקרב הנשים. הפרשנות החרדית רואה את מקומה של האישה קודם כל בבית ובחינוך הילדים. גישה רווחת בחברה החרדית היא שעבודת הנשים מחוץ לבית היא אילוץ כלכלי ולא תופעה חיובית כשלעצמה. פעמים רבות מסתמכים על דרשת הפסוק "כָּל כְּבוּדָּה בַת מֶלֶךְ פְּנִימָה". נשים בחברה החרדית לא נושאות בתפקידים ציבוריים כמו בפוליטיקה ותפקידי ניהול ציבוריים, למעט במוסדות חינוך לבנות. מרביתן נמנעות מללמוד נהיגה בשל גדרי צניעות, תמונות של נשים לא מוצגות בציבור וברוב אמצעי התקשורת החרדים. זוגות נשואים נמנעים מלהפגין חיבה בפומבי בנוכחות אנשים זרים. עובדה זו נכונה במיוחד בקרב הציבור החסידי. חסידות גור נחשבת למחמירה ביותר בכך, ולפי תקנותיה בעל ואישה אינם אמורים להיראות כזוג בציבור והם נמנעים מללכת יחד ברחוב.
משפחות מרובות ילדים
בשנות ה-50 וה-60 של המאה ה-20, משפחות חרדיות לא היו גדולות בהרבה מהמשפחה הממוצעת בארץ (למשל, לפני 1955 היה בסוף התקופה פריון של 2.76 ילדים ), אולם מאז עלה הפריון בחברה החרדית. לעלייה זו מיוחסות כמה סיבות: גיל נישואין ממוצע נמוך מבשאר החברה הישראלית, העלאת שיעור קצבאות הילדים.
יחס לציונות ולמדינת ישראל
בישראל, חרדים מהפלגים הקיצוניים מבינם (כגון תת-הקבוצה "העדה החרדית"), לצאת ולהפגין נגד מה שנתפס בעיניהם כחילול קדשי הדת, כמו חילולי שבת וחילול קברים. סיעת מפלגת בני תורה החדשה, שסירבה לקבל את מרות הרב שטיינמן, מפגינה פעמים רבות על רקע מעצר של אנשיה, המסרבים להתייצב בלשכות הגיוס לצורך דחיית שירותם. אירועי הפרת סדר ציבורי נדירים יותר בעולם, ומוגבלים לרוב לעימותים בין פלגים חרדיים. חסידי סאטמר ונטורי קרתא מקיימים מחאות נגד פוליטיקאים ישראלים המבקרים בחו"ל או נגד נציגויות ישראל.
ספרדים
ניצניו של הזרם החרדי-ספרדי הופיעו החל מהמחצית הראשונה של המאה ה-20, במספר יוזמות מקומיות של רבנים ספרדים, אולם הוא התפתח לזרם של ממש רק בישראל לאחר קום המדינה. בישראל כמה פלגים של חרדים ספרדים, בני עדות המזרח. הפלג הגדול ביותר, מהווה את המשך דרכן של הישיבות הספרדיות הוותיקות של היישוב הישן בירושלים, ובראשן ישיבת פורת יוסף. בראשית שנות ה-80 החלו אנשי קבוצה זו לפתח לעצמם תשתית פוליטית על רקע תלונתם אודות אפליה פנים-חרדית, המתבטאת למשל ב"מכסות" מקסימום למספר התלמידים החרדים הספרדים במוסדות חינוך חרדים אשכנזיים. תחושת קיפוח זו הייתה מהסיבות העיקריות להקמת המסגרת החינוכית החרדית המזרחית הנפרדת של תנועת ש"ס, בראשותו של הרב עובדיה יוסף ושל מפעלי החינוך הגדולים שלה "מעיין החינוך התורני" ו"אל המעיין". פלג נוסף, המכונה "מרביצי תורה ספרדים", הוא בעל זיקה גדולה לליטאים.
העדה החרדית ונטורי קרתא
"העדה החרדית" הוקמה על ידי הרב יוסף חיים זוננפלד, במקביל להקמת הרבנות הראשית, כסניף הירושלמי של אגודת ישראל. בשנת תש"ד (1944) היא עזבה את אגודת ישראל. רוב המשתייכים אליה הם צאצאי בני היישוב הישן. אנשי העדה החרדית מתייחדים בהתנגדותם החריפה לציונות ולמדינת ישראל. רובם נמנים עם חסידות סאטמר, חסידות תולדות אהרן, חסידות תולדות אברהם יצחק, חסידות דושינסקי, קהל חסידי ירושלים (פורשי חסידות קרלין סטולין), משכנות הרועים, פלג "השול" בחסידות ברסלב וה"פרושים". בני העדה החרדית מסרבים לקבל תקציבי חינוך מהמדינה, וחלק מהם אף מסרב לקבל את קצבאות המוסד לביטוח לאומי. הם אינם משתתפים בבחירות ויש בהם שגם משתדלים להימנע מתשלום מיסים.
שרח
גילה המופלג
במדרשי חז"ל מזוהה שרח בת אשר עם האישה החכמה מאבל בית מעכה.
בספר הישר מופיעה אגדה בקשר לגילה המופלג שבא בזכות ברכתו של יעקב סבה: לאחר שיוסף מתגלה אל אחיו ושולח אותם לספר לאביו על מעמדו כמשנה למלך ולהביא אותו למצרים, האחים חוששים אם ואיך לספר את הבשורה הפתאומית. שרח, שעל פי הנאמר שם ידעה לנגן בכינור (הכוונה לכינור המקראי), ניגנה בכינור לפני יעקב כשמילות השיר הם. לאחר שחזרה על הדברים שתיים-שלוש פעמים, שבה אליו רוחו וראה ברוח הקודש שדבריה אמת. יעקב בירך אותה:.
ז'אן-בטיסט סימאון שארדן
ביוגרפיה
כיום מוצגים ציוריו במוזיאון הלובר ובמוזיאונים גדולים אחרים. עבודתו הפכה לפופולרית בקרב הציבור לאחר שתחריטים זולים של ציוריו החלו להימכר. בשנותיו האחרונות החל שארדן לעבוד עם צבעי פסטל.
פייזלי
מקור
קובץ:Rabbi Yosef Haim.jpg בפקיסטן התבנית נקראת "תבנית קארי". קארי (Carrey) פירושה בשפת אורדו גלעין מנגו.
מומחי עיצוב מסוימים רואים את התבנית כמורכבת מהצורה של עץ ברוש והתזה פרחונית: בדת הזורואסטריות משמשת התבנית כסמל החיים והנצחיות.
הפייזלי במערב
בשנים 1800-1850 האורגים מפייזלי שבסקוטלנד הפכו למובילים בתחום יצור הצעיפים. הדבר התאפשר תודות לשינויים שבוצעו בנולים הידניים ובנולי הג'קארד. שינויים אלה איפשרו לארוג בחמישה צבעים, בעוד המתחרים השתמשו בשני צבעים בלבד. בשנת 1860 הצליחו בעיר פייזלי לייצר אריג בעל 15 צבעים. הפייזלי המקורי מקשמיר הכיל כ-60 צבעים.
ז'אן גיום ברוגייר
חייו
על עניינו העיקרי של ברוגייר בחלזונות ושאר חסרי חוליות מלמדת רשימת זנים, שמיין ושקרא בשם. בסך הכל נתן שמות ליותר מ-140 סוגי חיים ימיים.
רונית קן
ממונה על ההגבלים העסקיים
מ-3 בנובמבר 2005 כיהנה קן כממונה על הגבלים עסקיים. ב-2009 הוארכה כהונתה בשנתיים נוספות על ידי שר התמ"ת בן-אליעזר. קן היא האישה הראשונה והכלכלנית הראשונה המכהנת בתפקיד זה.
גואקמולה
אף על פי שמקורו של המאכל הוא ממקסיקו, הוא פופולרי מאוד בארצות הברית, בעיקר בחגים ובאירועים חגיגיים. 5% מתצרוכת האבוקדו השנתית של ארצות הברית נצרכת בכל אחד מהאירועים הבאים: 5 במאי - חג לאומי מקסיקני שנחגג גם בארצות הברית, 4 ביולי - יום העצמאות האמריקאי, יום ראשון של הסופרבול ופסחא. הפופולריות שלו כחטיף מסיבות הולכת וגוברת גם בניו זילנד ובאוסטרליה.
תיאוריה וביקורת
היסטוריה
בגיליון הראשון כללו חברי הקבוצה לתיאוריה וביקורת שליד מכון ון ליר בירושלים אינטלקטואלים ביקורתיים כמו עדי אופיר, חנן חבר, יהודה אלקנה, עזמי בשארה, שלמה פישר, אביגדור פלדמן, גדעון קונדה וז'וזה ברונר. החל מהגיליון השני הצטרפו לחבורה אריאלה אזולאי, יואב פלד, אמנון רז קרקוצקין, ויהודה שנהב. מאז חלו תחלופות נוספות.
ארגמון קהה-קוצים
תזונה
הארגמון ניזון מרכיכות, חלזונות, צדפות, דגי גרם ודגי סחוס מתים, מסרטני נזיר וממגוון של בשר ממקורות ימיים או יבשתיים. תזונה זו מסבירה את תפוצתו הנרחבת בנמלי דיג ומעגנים שבהם נזרקות למים שאריות מהדיג. הארגמון משתק את טרפו באמצעות נוזל המיוצר בבלוטה תת-זימית המכילה מורקסין (אותו נוזל משמש לייצור צבע התכלת). כדי לאכול חלזונות הוא קודח חור בקונכייתם בעזרת המגרדת (משננת) וחומר שהוא מפריש שמרכך את הקונכייה, בשביל להפריד קשוות של צדפות הוא משתמש בשרירי הרגל. פליניוס הזקן בספרו תולדות הטבע, כותב שהיו צדים את הארגמון על ידי הורדת רשת מלאת רכיכות למים, הארגמון היה מריח את הרכיכות ונצמד לרשת.
טרבלינקה
המרד הגדול בטרבלינקה
המחתרת בטרבלינקה תכננה מרד כללי. התאריך לפריצתו נקבע תחילה למאי 1943, אך נדחה, כשהתברר שרימונים שהושגו לצורך המרד היו ללא נפצים, והיה בידי המחתרת רובה אחד בלבד. תאריך נוסף נקבע ל-12 ביולי אותה שנה, אך המרד נדחה. יש עדויות שהמרד היה מתואם עם מרד בגטו צנסטוחובה הקטן (שנותר לאחר חיסול הגטו המרכזי בסוכות אותה שנה). ימים אחדים לאחר מכן, כנראה עקב הלשנה או עינויים, הוצאו חלק ממפקדי המחתרת להורג. בד בבד, באותה עת נרצחו אנשי היודנראט הנותרים בגטו צנסטוחובה הקטן ומשפחותיהם.יעקב ויירניק היה המתכנן של בניית המחנה והבנאי בפועל של המחנה הפנימי וכך השיג קשר בין שני חלקי המחנה ועל ידי המידע של מפת המחנה המדויקת הצליחו המורדים לדעת כל פרט.
המחנה בתרבות
שני ניצולים נמלטו מטרבלינקה, זמן רב לפני פרוץ המרד, ברכבת שהכילה את בגדי הנספים, בתקופת השיא של פעילותו בסתיו 1942. האחד מהם, מרטין גריי, תושב צרפת, זכה להעלות את סיפור חייו האישי, כאשר חלק חשוב ממנו היא תקופת מאסרו כעובד כפייה בטרבלינקה, בספר רב המכר בשם כל בני ביתי שהומחז לסרט שיצא לאקרנים ב-1985.
באפריל 2011 יצאו לביקור מצולם בשטח המחנה שני ניצולי טרבלינקה האחרונים בישראל, שעוד נותרו בחיים: שמואל וילנברג, שנשלח למחנה מגטו אפטא בסוף אוקטובר 1942, וקלמן טייגמן, שנשלח למחנה מגטו ורשה בתחילת ספטמבר 1942. יחד אתם באה קבוצה של חיילים וקציני צה"ל. שמואל וקלמן הופיעו בסרט תיעודי בשנת 2002, יחד גם צ'יל רחמן שכתב על זיכרונותיו מהמחנה והעיד במשפט דמיאניוק. קלמן טייגמן נפטר מספר חודשים לאחר ביקורו היחיד בשטח המחנה. שמואל וילנברג, תושב תל אביב, נפטר בפברואר 2016, בגיל 93.
מוחמד בכרי
סרטו "ג'נין ג'נין"
ב-2003 הכין את סרטו השנוי במחלוקת "ג'נין ג'נין". הסרט הוכן בעקבות הקרב שניהל צה"ל במחנה הפליטים ג'נין במסגרת מבצע "חומת מגן", ובכרי הציג בו את תיעוד האירועים כפי שהם משתקפים מעיניהם של הפלסטינים תושבי המחנה. הסרט הופק סמוך להתרחשויות, בעוד מדינת ישראל מתמודדת עם האינתיפאדה השנייה רוויית פיגועי ההתאבדות, ועורר גל של הפגנות ומחאות נגדו, בין השאר בגלל טענת החיילים שלחמו בג'נין שהסרט מכיל שקרים והאשמות שווא. הסרט נפסל על ידי המועצה לביקורת סרטים, אך בעקבות עתירתו לבג"ץ הותר להקרנה. למרות ההיתר לא הצליח בכרי להפיצו לציבור הרחב, והוא גרם לו הפסדים כספיים.
בכרי נוסע עם סרטו למקומות רבים בעולם, פסטיבלים בינלאומיים מזמינים אותו ואת סרטו זה. הסרט זוכה למספר פרסים יוקרתיים בעולם כולו. בשנת 2012 התבטאה שרת התרבות, לימור לבנת, כנגד העסקתו של בכרי כשחקן בתיאטרון צוותא, במסגרת האקדמיה לאמנויות המופע, ועוררה ביקורת ציבורית. באותה שנה נשקלה האפשרות להעמידו לדין פלילי בגלל הסרט ואלה המאפשרים הקרנתו בעולם.
חנרל רוקה
היסטוריה
ב-1899 שיטפון גדול הרס את המבצר והוא הוקם מחדש לאחר מכן.
MPEG-2
השימוש בקוד MPEG-2 דורש מקודד, אשר הופך את המידע המקורי (תמונה וקול) לרצף של קוד דיגיטלי שיקרא זרם MPEG, ומפענח אשר קורא את הרצף ומשחזר את המידע המקורי.
זלמן שזר
ראשית חייו באירופה
בשנת 1911 ביקר לראשונה בארץ ישראל, ושהה בה מספר חודשים. בעת שהותו בארץ ישראל, הכיר בחוות כנרת את רחל המשוררת ואף יצר עמה קשר רומנטי. יש הסוברים (כמו החוקרים יחזקאל צורף וד"ר תמר שכטר) כי שזר בדה את הרומן והעצימו, אף שסייע לא במעט למשוררת החולנית. רחל אף הקדישה לו כמה משיריה, כמו "גַּן נָעוּל". שיר זה, שהולחן בשנות ה-70, מבטא את כאבה לחוסר נכונותו של שזר לעזור לה. את השיר היא מקדישה "לזר", שמהווה אנגרמה לראשי תיבות שמו הקודם של שזר (זלמן רובשוב) והתנהגותו אליה כזר, אך אינה מגלה את זהותו.
ביישוב ובממשלה
עם קום המדינה, נבחר לכנסת הראשונה, והתמנה לתפקיד שר החינוך והתרבות בממשלת ישראל הראשונה. בימי כהונתו בתפקיד, נחקק חוק חינוך חובה, אולם פרצו סכסוכים רבים בנושא אופייה של מערכת החינוך במדינת ישראל (האם יונהג חינוך ממלכתי אחיד או חינוך לפי זרמים מפלגתיים). משבר נוסף בנושא החינוך לילדי מחנות העולים הוביל להקמת ועדת חקירה, ועדת פרומקין באוקטובר 1950. בעקבות פרסום מסקנות הוועדה, לא שב שזר לתפקיד שר החינוך בממשלה שהוקמה זמן קצר לאחר מכן.
נשיא המדינה
שזר מילא את תפקיד הנשיא בצנעה, ועמד מאחורי הקלעים של האירועים הפוליטיים. בתקופה זו בלטה בו מעט "תדמית זלמנית", לא מעט משום שמו וחזותו, והעובדה שהטלוויזיה הישראלית, שהחלה לשדר לקראת סוף תקופת כהונתו, ראתה בו דמות נוחה לסאטירה (אם כי בצעירותו היה רחוק מתדמיתו ה"זלמנית" ודווקא התאפיין כמחזר מוכשר).
קשריו לחוגים חסידיים
בשנות כהונתו תרם הנגיד סר יצחק וולפסון מבנה גדול בכפר חב"ד המוקדש לחסידי חב"ד וקרא לו "בית שזר", על שם ידידו נשיא המדינה. בחנוכת המבנה השתתפו רבים, והוא משמש כבית צעירי אגודת חב"ד בישראל, ממנו מופצת פעילות חב"ד לכל ישראל.
ספריו
זלמן שזר כתב מאמרים וספרים רבים, רובם עוסקים בהיסטוריה של ארץ ישראל וכן בתנועת החסידות וביוגרפיות שונות.
בוי
בוי (מכונה גם בוי-בומבה, בומבה-מאוו-בוי, בפורטוגזית: Bumba-meu-boi, boi-bumbá) הוא חג וסגנון מוזיקה עממי מאזור האמזונאס וצפון מזרח ברזיל והפך עם הזמן להיות מקובל בזרם המרכזי של המוזיקה בברזיל. החגיגות נסבות סביב אגדה אודות מותו ותחייתו של פר ומלווה ברפרטואר מוזיקלי מיוחד בתיפוף וריקוד.
בחג מקובל להתחפש לדמויות מהסיפור ולהציג אותו דרך ריקוד ושירה. בחלק מהערים (כגון סאו לואיס) מקימים במהלך החג במות ברחבי העיר שעליהן מופיעות קבוצות של נגנים, זמרים, ורקדנים, כשכל קבוצת רקדנים מייצגת דמות ותפקידה הוא להמחיז את האגדה עם הלהקה שמנגנת ושרה. באמזונאס החגיגיות מתבצעות בשתי קבוצות גדולות שמציגות באצטדיון מיוחד בו נערכת תחרות שכוללת ניקוד קפדני על לבוש, כוריאוגרפיה תיאום ועוד.
האגדה משלבת יסודות קומיים ודרמטיים, והיא מוצגת בכל פעם בצורה אחרת בהתאם לקהל ולמטרה האמנותית: לפעמים היא מתוארת כדרמה, לעיתים כקומדיה או כמשל שמבטא ביקורת חברתית מסוימת. האגדה הוטמעה עמוק בתרבות של צפון מזרח ברזיל וסביב האגדה נוצרו פואמות, הצגות תיאטרון, שירים, חפצי אומנות פלסטית, ריקודים, קמעות וסמלים רבים.
יאן דוידזון דה האם
משפחה
משפחת ציירים זו התחילה עם אביו האלמוני של דודזון דה האם (1570–1631) ואח לא ידוע. לאח אנונימי הזה היה בן, יאן או יוהנס דה האם (בערך 1603 - נפטר ככל הנראה לאחר 1659), צייר של טבע דומם, פרחים ופירות. לדוד דה האם הזקן היו שני בנים, גם הם ציירים: יאן דוידזון דה האם ( 1606– 26 באפריל 1684) ואחיו דייוויד דוידזון דה האם (1610 - נפטר לאחר 1669).
אינטררגנום
אינטררגנום או אינטרגנום (בלטינית: interregnum - "בין מלכים") הוא מושג מתחום מדעי המדינה והמשפט המתייחס לתקופה שבין שלטונם של מלכים שונים - היינו מצב של העדר רציפות שלטונית. מצב זה התרחש לאורך ההיסטוריה במועדים בהם הייתה מחלוקת בדבר היורש החוקי, ומספר יורשים שונים נאבקו ביניהם על השלטון.
תקופת אינטררגנום לאורך היסטוריה
תקופות ידועות של אינטררגנום לאור ההיסטוריה:
וושינגטון הייטס (מנהטן)
פרנקפורט על נהר הדסון
בשנת 1934 החלו חברי המועדון היהודי-גרמני בניו יורק את אאופבאו, ידיעון לחבריו שצמח לעיתון. משרדיה היו בשכונה. העיתון התפרסם כ"קול אינטלקטואלי בולט ופורום העיקרי ליהדות גרמנית בארצות הברית". לדברי שגרירות גרמניה בוושינגטון הבירה, "הוא הציג את עבודתם של סופרים ואנשי רוח בולטים כמו תומאס מאן, אלברט איינשטיין, שטפן צווייג, וחנה ארנדט. זה היה אחד העיתונים היחידים שדיווחו על מעשי זוועות השואה במלחמת העולם השנייה."
סדרת פיבונאצ'י
סדרת פיבונאצ'י קרויה על שם לאונרדו מפיזה (הידוע בכינוי "פיבונאצ'י"), שתיאר אותה לראשונה באירופה בספרו "ספר החשבונייה" בשנת 1202 (קדמו לו מתמטיקאים הודים). שם הסדרה הוענק לה על ידי אדוארד לוקאס. פיבונאצ'י השתמש בסדרה כדי לתאר את מספר הארנבים במשפחה של זוג ארנבים, אם מניחים שכל זוג ארנבים שהגיע לגיל חודשיים, ממליט מדי חודש זוג נוסף. באוכלוסייה כזו, מספר זוגות הארנבים בחודש ה-n (כולל ההורים) יהיה שווה ל- F_n.
זהות קאסיני
את הזהות גילה האסטרונום האיטלקי ג'ובאני דומניקו קאסיני. הזהות אומרת כי, כלומר מספר פיבונאצ'י בריבוע הוא כמעט מכפלת שני המספרים לידו, ההפרש ביניהם הוא 1. מי גדול יותר זו שאלה שתלויה בזוגיות של המיקום של מספר הפיבונאצ'י שלקחנו. למשל, בסדרה יש את הרצף 3,5,8, שבו 5^2=25ו- וההפרש ביניהם הוא באמת 1. את הזהות ניתן להוכיח בכמה דרכים: דרך אחת היא באמצעות אינדוקציה מתמטית, שכן כך הסדרה מוגדרת. דרך אחרת היא להשתמש בעובדה שדטרמיננטה היא כפלית ולרשום:
חידות שסדרת פיבונאצ'י היא פתרונן
חידה נוספת: אם אדם צריך לעלות בסולם n שלבים, וכל פעם עליו להחליט אם לעלות שלב אחד או שניים, כמה אפשרויות יש לו?
אבל אגילאר
דפורטיבו קאלי
אגילאר התחיל לשחק כדורגל בליגה של בוגוטה, העיר בה גדל, לצד שחקנים כרדאמל פלקאו וסטלין מוטה. יכולותיו הטובות לא נעלמו מראשי קבוצת דפורטיבו קאלי, שהחליטו להביא את הילד למחלקת הנוער, מהטובות בקולומביה. אבל שיחק במחלקות הנוער השונות של דפורטיבו ובשנת 2002 ערך את הבכורה בקבוצה הבוגרת. תוך שנה הפך לאחד השחקנים החשובים במועדון, כשהגיע איתו לגמר האליפות, שם הפסידו לדפורטס טולימה. כעבור שנה הגיעה הקבוצה ביחד איתו לרבע גמר גביע ליברטדורס ואת התגמול על יכולתו המצוינת קיבל בדמות זימון לטורניר הקופה אמריקה 2004 על ידי מאמן הנבחרת דאז, ריינלדו רואדה, שאף אימן אותו בבנבחרת הצעירה. את הפרק שלו בקאלי סיים ב-2005, כשהיה חלק חשוב מהקבוצה שזכתה באליפות הפינליססיון 2005.
ראול דה תומאס
קריירת מועדונים
ראול נולד במדריד לאם ממוצא דומייקנית, דה תומאס הצטרף למחלקת הנוער של ריאל מדריד ב-2004. הוא שיחק את משחקו הראשון בנוער ב-8 באפריל 2012.
עבירת ביטחון
עבירת ביטחון בישראל
חוק העונשין מחלק את עבירת הביטחון למספר עבירות, ביניהן: בגידה, ריגול, מסירת מידע, מרד, פגיעה בריבון זר ידידותי וטרור. החוק עבר בשל איומי פגיעה וטרור מצד מדינות וארגונים שונים כלפי שישראל, שמנסה להרתיעם.
Kanal 9 (שוודיה)
Kanal 9 (בתרגום חופשי: ערוץ 9) הוא ערוץ טלוויזיה מסחרי שוודי הנמצא בבעלות Discovery Communications המשדר בשוודיה. קהל היעד של הערוץ הוא שוודים בגילאי 25-59, שנחשבים לקהל מבוגר ביחס לקהל היעד של הערוץ התאום שלו, Kanal 5, שקהל היעד שלו הוא גילאי 15-24. הערוץ הושק ב-25 בפברואר 2007. הערוץ משדר סדרות דרמה, סרטים, אירועי ספורט ותוכניות דוקומנטריה.
ברגר קינג
בורגר קינג בישראל
בשנת 2003 הועברה הבעלות לקבוצת אורגד אחזקות ויו"ר החברה הוא אלי אורגד. מנכ"ל בורגר קינג ישראל עד לסגירתה היה משה גבאי, אשר היה קודם סמנכ"ל הכספים של הרשת, והחליף באמצע שנת 2008 את יובל אורגד.
מקלע
מַקְלֵעַ או מְכוֹנַת יְרִיָּה הוא כלי ירי המסוגל לירי אוטומטי רציף לפרקי זמן ארוכים.
ברגר קינג
בורגר קינג בישראל
בינואר 2015, המוסף הכלכלי של ידיעות אחרונות דיווח שאיש העסקים הצרפתי פייר בסנינו (מבעלי המעדנייה הפריזאית "פושון") נמצא במגעים מתקדמים לפתיחת סניפים חדשים של הרשת בישראל. המגעים הביאו לקבלת הזיכיון בידי בסנינו ביוני של אותה שנה. הסניף הראשון בבעלות החדשה נפתח ב-1 בפברואר 2016, בכיכר רבין שבתל אביב. נכון ליולי 2023, לרשת 16 סניפים בישראל, מרביתם בתחומי גוש דן.
מקלע
היסטוריה
בשנת 1861 רשם ריצ'רד ג'ורדן גאטלינג פטנט על מכונת הירייה שלו. מקלע גאטלינג היה מקלע רב-קני שהותקן על גבי חצובה ניידת של תותח שדה ואפשר ירי מהיר ורציף של עשרות קליעים. המקלע ומחזור הירי (טעינה-דריכה-ירייה-טעינה) הופעל על ידי סיבוב ידית בידי הצוות.
בשנת 1884 הופיעה מכונת הירייה האוטומטית האמיתית הראשונה - מקלע מקסים. מכונה זו הומצאה על ידי היירם מקסים והייתה הראשונה לנצל את הרתע והגזים שנוצרים בזמן הירי כדי לטעון מחדש קליע לבית הבליעה ולאפשר עוד מחזור ירי. כמו כן כללה מכונת הירייה של מקסים קירור במים של הקנה ונגררה על גבי זוג גלגלים כדי לאפשר ניידות. מקלע מקסים כונה גם "מברשת הצבע של השטן" בשל יכולתו "לצבוע" את שדה הקרב בדם. בתחילת המאה ה-20 כבר הופיעו מכונות ירייה מודרניות. מקלע ויקרס הופיע ב 1912 ואילו המקלע הכבד M2 שהומצא על ידי מהנדס הנשק הנודע ג'ון בראונינג תוכנן כבר ב-1921 ונכנס לשירות ב-1932.
סוגים
נהוג לסווג מקלעים על פי גודלם, הקליבר שלהם והתצורה שלהם.
מושב מתקפל
המושבים במרבית בתי הכנסת ניתנים לקיפול. זאת כדי לאפשר למתפלל להישאר במקומו גם בקטעים הנאמרים בעמידה, כדוגמת תפילת שמונה עשרה, וגם בקטעים הנאמרים בישיבה, כדוגמת קריאת שמע וברכותיה. על כיסאות בבית הכנסת בדרך כלל מורכב מעין סטנדר עם ארונית מתחתיו לטובת המתפלל במושב מאחוריו.
אירקוטסק (מחוז)
בשטח המחוז נמצא אגם באיקל ומספר נהרות גדולות (אנגרה ולנה). מבחינה אדמיניסטרטיבית המחוז מחולק ל-27 אזורים מוניציפליים. באוקטובר 2015 נבחר סרגיי לבצ'נקו לתפקיד מושל המחוז והוא מהמושלים הבודדים ברוסיה שאינו חבר במפלגת השלטון.
ממשל
על ניהול הרשות המבצעת במחוז אחראי מושל מחוז אירקוטסק, על הרשות המחוקקת אחראית האספה המחוקקת המחוזית. באספה המחוקקת של המחוז מכהנים 45 חברים לתקופת כהונה של 5 שנים.
נבחרת גביע דייוויס של צרפת
נבחרת גביע דייוויס של צרפת משחקת בבית העליון של גביע דייוויס.
אהוד דנוך
ביוגרפיה
בשנת 2001 הצטרף לשירות המדינה ושימש במשך שנתיים כיועץ בכיר לסילבן שלום בתפקידו כשר האוצר. בשנים 2003–2004 שימש כראש מטה שר החוץ שלום, והשתתף בפגישות עם ראשי מדינות ושרי חוץ.
פעילותו כקונסול הכללי בלוס אנג'לס
באוקטובר 2004, בגיל 34, החל את תפקידו כקונסול הכללי של ישראל בלוס אנג'לס, ונחשב לראש הנציגות הצעיר ביותר במעמד זה. במהלך שירותו עסק בהסברה וביצירת קשרים של ישראל עם תעשיית הקולנוע האמריקאית בהוליווד. במהלך מלחמת לבנון השנייה סייע לגיוס מושל קליפורניה דאז ארנולד שוורצנגר ויותר מ-80 כוכבי קולנוע וטלוויזיה ואישים בכירים בתעשיית הבידור בהוליווד, לצורך מפגן תמיכה בישראל; הם חתמו על מודעת תמיכה בישראל שפורסמה בעיתון "לוס אנג'לס טיימס" אשר כללה גינוי של ארגוני החמאס והחזבאללה. בתקופה זו יזם הטבות מס עבור תעשיית הקולנוע האמריקאית על מנת לעודד הפקות זרות בישראל; בהמשך תורגמה יוזמה זו לחקיקה בכנסת.
משיח
גאולת ישראל בהנהגת המשיח
בתורה הוזכר במפורש קיבוץ גלויות עתידי לאחר הגלות:
מאפייני המשיח
מקורות עיקריים לדמותו של המשיח מצויים בספר ישעיהו בשני מקומות: במקור הראשון (פרק י"א) הוא מתואר כדמות עילאית ומושלמת בעלת כוחות על טבעיים, ואילו במקור השני "פרשת ישכיל עבדי" (פרק נ"ב) הוא מתואר כדמות מוכה וסובלת, שנושאת עליה את חוליי הדור.
במדרש תנחומא מתואר המשיח כדמות עילאית, שגדולה מאברהם, משה ואף ממלאכי השרת:
צורת הופעתו של המשיח
מקור הקביעה הידועה שהמשיח יבוא עני ורוכב על חמור הוא בספר זכריה, שבו נאמר: כלומר: המשיח יבוא בצורה פשוטה, טבעית, וחסרת רושם.
כלומר הופעת משיח עני כבנבואת זכריה תהיה אם לא נהיה ראויים לביאת משיח מפוארת "עם ענני שמיא" המתוארת בספר דניאל.
מעיקרי האמונה
הרמב"ם (בפירוש המשנה, הקדמה ל"פרק חלק") ניסח שלושה עשר יסודות שלדעתו הם עיקרי האמונה היהודית, וביניהם האמונה בביאת המשיח. הנימוק להכללת יסוד זה בעיקרי האמונה הוא שביאת המשיח מפורשת בתורה ובנביאים, ולפיכך מי שמכחיש את הדבר - דינו ככופר בתורה ובנבואה.
אישיותו
הראב"ד בהערותיו ("השגות") על הרמב"ם אינו מקבל את דבריו על כך שהמשיח לא יחולל ניסים, וכתב שאין זה סביר שנבואות התנ"ך לא תתקיימנה כפשוטן. הוא מצטט את דברי התלמוד הבבלי במסכת סנהדרין, המספר אודות בר כוכבא באופן שונה לחלוטין מן המתואר בתלמוד הירושלמי. על פי המסופר שם, החכמים בדקו האם בר כוכבא מסוגל לשפוט בעזרת חוש הריח (בארמית: "מורח ודאין", מריח ודן), ובהתאם למובן המילולי הפשוט של הפסוק אודות המשיח:, ומשלא עמד במבחן זה - הרגוהו. מפרשי הרמב"ם מציינים שהמסורות השונות אודות רבי עקיבא מבטאות חילוקי דעות בחז"ל, והרמב"ם הכריע על פי השיטה הנראית בעיניו. אפשרות אחרת להסברת שיטתו: השפיטה בעזרת חוש הריח מובנה נבואה ורוח הקודש, ואלו הם, בראייתו של הרמב"ם, אמצעים טבעיים, שכל אדם מסוגל להגיע אליהם בהכנה מתאימה.
תפקידיו
"המלך המשיח עתיד לעמוד, ולהחזיר מלכות בית דויד ליושנה הממשלה הראשונה, ובונה מקדש, ומקבץ נדחי ישראל. וחוזרין כל המשפטים בימיו, כשהיו מקודם: מקריבין קרבנות, ועושין שמיטין ויובלות ככל מצותן האמורה בתורה." (הלכות מלכים ומלחמותיהם פרק י"א הלכה א')
תרומת הנצרות והאסלאם למשיחיות
הרמב"ם מעניק הסבר היסטוריוסופי להופעת הנצרות והאסלאם, על רקע תרומתן שבדיעבד של דתות אלה להגברת התודעה אודות המשיח, ותורת ישראל בכללה:
כמיהה למשיח
לפני פטירתו ציווה האמורא רבי ירמיה שיקברוהו מלובש בתכריכים לבנים מגוהצים ונאים, נעליו ברגליו ומקלו בידו, שכאשר יבוא המשיח יהיה מוכן ומזומן לקראתו. מנגד, בכמה מקומות בתלמוד מופיעה הכמיהה למשיח כציפייה עתידית רחוקה ולא כציפייה קרובה ומיידית. במסכת סוטה, בתוך דיון על זמן ביטולם של האורים ותומים, מסבירה הגמרא פסוק מספר עזרא המתייחס לכך, ומסבירה כי כוונתו היא
מחבר הספר "לקט יושר" תלמידו של הרב ישראל איסרלין ("תרומת הדשן") מהמאה ה-15 מספר ששאל את רבו: "זקן כמותך, מה הנאה יש לך במשיח?" והשיב לי, "מי יתן שאראה משיח רק חצי שעה ואחר כך אמות ברצון", ולא היה בי זריזות לשאול לו הטעם" (ב, 100).
זרמים משיחיים ביהדות
במשך הזמן קמו אנשים שסחפו אחריהם קהל רב של יהודים והתבררו כמשיחי שקר: שבתי צבי, יעקב פרנק, אבו עיסא, דוד אלרואי, שלבסוף התאסלמו או התנצרו, ולרוב הקהילה שהאמינה בהם נטשה את דרכם, אך היו מקרים שעל אף המרת הדת המשיכו ללכת בדרכם ואף המירו את דתם יחד עם משיחם.
משיחיות בחסידות חב"ד
בקהילות רבות בדורות עברו היה מקובל להצביע על אישיות רבנית כעל אדם הראוי לתואר משיח. בגמרא מסופר על תלמידים שראו את רבם כמשיח. בדור האחרון בולט העיסוק הציבורי בנושא המשיחיות, בשל פעילות של חסידי חב"ד המשתמשים בין היתר בשלטי חוצות לפרסום אמונתם בנושא המשיח. בשנת 1990 הפיקה רחל בולטון, שניהלה במשך כעשור את כל פעילות הפרסום של צעירי אגודת חב"ד, קמפיין ארצי שנשא את הסלוגן "היכונו לביאת המשיח". מאוחר יותר, החלו חלק מהחסידים לפרסם את רבם מנחם מנדל שניאורסון כמשיח תוך שימוש בסיסמה "יחי אדוננו מורנו ורבנו מלך המשיח לעולם ועד". גם לאחר פטירתו ב-ג' בתמוז תשנ"ד 1994, ממשיך הזרם המשיחיסטי בחב"ד לפרסמו כמשיח. אמונה זו עוררה ביקורת מצד חוגים שונים ופולמוס פנימי בחסידות.
אדמות מדינה (יהודה ושומרון)
ההכרזה על אדמות מדינה
מלבד הקרקעות אשר היו אדמות מדינה של ירדן ועברו לרשותה של מדינת ישראל במלחמת ששת הימים, ישנן קרקעות שהוכרזו כאדמות מדינה על ידי הפקעה. עד שנת 1979 נהג צה"ל להפקיע שטחי קרקע ביהודה ושומרון באמצעות צווים צבאיים, בהם נכתב כי השטחים נחוצים לצורכי ביטחון. נימוק זה התקבל על ידי בג"ץ במקרים רבים בשנים 1968–1979, בהן הופקעו כ-47,000 דונמים. בין השאר שימשו קרקעות אלו לבניית התנחלויות שונות.
על פי כללי המשפט הבין-לאומי, סתם קרקע מוחזקת על ידי הריבון, גם כשהריבון הוא כובש. המשמעות היא שנטל ההוכחה רובץ על מי שטוען כי הקרקע שייכת לו. לאחר שמדינת ישראל מאתרת אדמות שאינן מעובדות ביהודה ושומרון, ואינן רשומות כשייכות למאן-דהוא, היא מכריזה עליהן כאדמות מדינה. ההכרזה מבוצעת באמצעות "צו בדבר רכוש ממשלתי" המונפק על ידי המנהל האזרחי, שבו ניתנת הודעה לתושבי האזור שהקרקע הופכת לאדמת מדינה. הצו נותן למי שמעוניין לערער בטענה שהקרקע היא שלו אפשרות לערעור בתוך 45 יום בפני ועדת ערר. רוב הערעורים נדחים.
נאהב עד שנמות
הפקה
בעקבות הצלחת האלבום יצא סיני במסע הופעות ברחבי הארץ, שהפיק אסף אמדורסקי והשתתפו בו מרבית מנגני האלבום המקורי.
אנתומיתיים
מאפיינים
הנקבות לרוב מטילות את ביציהן על הפונדקאי המיועד. בני הסוג דליה מטילים את ביציהן בקרקע. זחלי המינים השונים ניזונים ממקורות רבים, ביניהם שורשי צמחים, עלים (בהם הזחלים חופרים מנהרות), חומרים צמחיים נרקבים. אצל חלק מהמינים הזחלים גדלים בקנים של חרקים אחרים, חלק גדלים בקומנסליזם עם מינים אחרים וחלקם טפיליים. רוב המינים עוברים את החורף כגלמים. הבוגרים חיים לרוב באזורי צומח עשבוני, בצל, על פרחים או על חומרים אורגניים רקובים.
הזנחת צד
תיאור התסמונת
הזנחת צד נגרמת בדרך כלל כתוצאה מנזק באונה הקודקודית בהמיספירה הימנית. מקרה זה מכונה הזנחת צד שמאלית. הזנחת צד ימין נדירה בהרבה מהזנחת צד שמאלית בגלל יתירות בעיבוד המידע מהצד הימני הנעשה על ידי שתי ההמיספרות, בעוד שעיבוד המידע מצד שמאל נעשה לרוב רק על ידי ההמיספירה הימנית.
ב-20%-58% מהמקרים, נמצא שהזנחת צד מלווה באנוסוגנוסיה, לקות הפוגעת ביכולתו של האדם להיות מודע להפרעותיו.
תסמינים
להלן רשימת תסמינים טיפוסיים של הזנחת צד. עוצמת התסמינים משתנה מחולה לחולה.
עיבוד של גירויים מוזנחים
אנשים עם הזנחת צד יכולים לעבד גירויים מוזנחים עד לרמה בה הגירוי המוזנח ישפיע על קבלת ההחלטות שלהם. למשל, כאשר הוצגו לנבדקים ציורים של שני בתים, אשר באחד מהם דלקה שריפה בצידו השמאלי, הם הראו העדפה ברורה לבחור לגור בבית שלא הייתה בו שריפה, זאת על אף שכאשר נשאלו באיזה בית היו מעדיפים לגור הם טענו שהשאלה טיפשית כיוון ששני הבתים זהים זה לזה.
There's Nothing Holdin' Me Back
There's Nothing Holdin' Me Back (בעברית: דבר לא יעצור בעדי) הוא סינגל שהוקלט על ידי הזמר-יוצר הקנדי שון מנדס, מתוך אלבום האולפן השני שלו, Illuminate. השיר יצא לאור ב-20 באפריל 2017, כסינגל השלישי מתוך האלבום.
רקע וכתיבה
עם השיר הופיע מנדס במהלך סיבוב ההופעות "Illuminate World Tour" שהתקיים בשנת 2017. כמו כן, הקליפ המלא של השיר פורסם בערוץ היוטיוב שלו ב-20 ביוני 2017, וצבר למעלה מ-800 מיליון צפיות בסך הכל. בקליפ מגלמת השחקנית אלי באמבר את מושא אהבתו של הזמר.
טוניה הארדינג
תקיפת ננסי קריגן וסיום קריירת ההחלקה
כדי להעפיל למשחקים האולימפיים שנערכו בלילהאמר ב-1994, הייתה צריכה הארדינג להיות אחת משלוש המחליקות האמריקאיות הטובות ביותר. כדי לעשות זאת, החליט בעלה של הארדינג דאז, ג'ף גילולי, לפצוע את ננסי קריגן - שבאותם ימים הייתה אלופת ארצות הברית המכהנת ואחת המחליקות הטובות בעולם כולו. הארדינג לא התנגדה לרעיון, ובני הזוג החלו לתכנן את התקיפה. ב-6 בינואר 1994, מספר ימים לפני אליפות ארצות הברית, התאמנה קריגן במתחם האימונים בעיר דטרויט, שם הייתה אמורה להיערך התחרות. בסיום האימון, ירדה קריגן לכיוון חדר ההלבשה, אך שם נתקלה בשיין סטנס שנשלח על ידי הארדינג ובן זוגה. סטנס חבט בברכה הימנית של קריגן באמצעות אלה טלסקופית שהחזיק בידו, ומיד ברח מן המקום.
לאחר פענוח המקרה, הורשעה הארדינג לפי הודאתה בקשירת קשר. היא נידונה לשלוש שנות מאסר על תנאי, 500 שעות עבודות שירות וקנס כספי. כמו כן הורחקה הארדינג לצמיתות מפעילות החלקה אמנותית, ונשלל ממנה תואר אלופת ארצות הברית. למרות שבאופן רשמי יכלה עדיין להשתתף בתחרויות ראווה לא רשמיות, מארגני תחרויות, מפרסמים, ומחליקים אחרים סירבו לעבוד איתה. בכך בא הקץ לקריירת ההחלקה האמנותית שלה.
פרנססק קלבט
קריירה
גם בעונת 1949/50 שיחק קלבט בהרכב באופן תדיר, והוא החמיץ רק את המחזור האחרון בליגה. בעונה זו הגיעה ברצלונה למקום ה-5 בלבד. עונת 1950/51 הייתה הפורייה ביותר עבור קלבט מבחינת הבקעת שערים. אחרי שלא כבש אף שער בליגה במשך 8 שנים, הוא כבש לראשונה ב-1 באוקטובר 1950 בהפסד 3-2 לריאל מורסיה. בהמשך כבש שער בודד בניצחון 3-1 על סלטה ויגו ב-18 במרץ 1951 ואף צמד שערים במשחק בו הביסה ברצלונה 7-2 את מאלגה ב-1 באפריל. ברצלונה אמנם הגיעה למקום ה-4 בליגה, אך הצליחה לזכות בגביע הספרדי הודות לניצחון 3-0 על ריאל סוסיאדד במשחק הגמר, בו פתח קלבט בהרכב ברצלונה.
קווינסלנד
ממשל
המלך צ'ארלס השלישי הוא ראש המדינה של קווינסלנד, והוא מיוצג במדינה על ידי מושל קווינסלנד. בפועל מנוהלת המדינה על ידי ראש השרים של קווינסלנד הממונה על ידי מועצה מבצעת מבין 89 חברי המועצה המחוקקת של קווינסלנד. מאז שנת 1922 לקווינסלנד בית מחוקקים אחד.
מדינת אוסטרליה
החל משנת 1901 הפכה קווינסלנד לחלק מאוסטרליה. בשנת 1904 ניתנה במדינה זכות הצבעה לנשים. בשנת 1909 נוסדה אוניברסיטת קווינסלנד. בית המחוקקים העליון בוטל שנת 1922.
דמה (צבא)
ציוד דמה משמש גם לצורכי אימונים. ייצורו של ציוד זה זול יותר, וכאשר מדובר בתחמושת הוא נטול חומר נפץ, ולכן האימון באמצעותו אינו מסוכן.
SVT World
פינלנד
הערוץ שודר אזורית משנת 1988. בין ספטמבר 2007 לאוגוסט 2011 הערוץ שידר ברשת הארצית הדיגיטלית בכל רחבי פינלנד.
הערוץ גם שודר ברשתות שידור פיניות, וכמו כן בפלטפורמות שונות וב-IPTV ברחבי פינלנד.
גמלסטד
הכפר הכנסייתי בעיר העתיקה (שוודית Gammelstads kyrkstad - "גָמֶּלְסְטַדְס שִׁירְקְסְטַד") שליד לולאו (Luleå) שבצפון שוודיה הוא כפר עתיק שבמרכזו כנסייה מהמאה ה-15 וסביבה 424 בתי עץ ששימשו את המאמינים שבאו להתפלל בכנסייה בימי ראשון ובימי חג. מסיבה זו זכה הכפר לכינוי "הכפר הכנסייתי", או "העיר הכנסייתית" (Kyrkstad), מונח גנרי בשוודית שתיאר מרכזים מסוג זה, וברחבי המדינה ידועים 71 כפרים מסוג זה. סך הכל שרדו 16 כפרים כנסייתיים ברחבי שוודיה, והכפר הכנסייתי הסמוך ללולאו נחשב כדוגמה הטובה והשמורה ביותר לצורת יישוב זו. מסיבה זו הוא הוכרז בשנת 1996 כאתר מורשת עולמית.
הקיסריאום של אלכסנדריה
חלקים של המקדש שרדו עד המאה ה-19. המחטים של קלאופטרה, אובליסקים שניצבו על יד המקדש, עומדים כעת בסנטרל פארק בניו יורק ועל סוללת התמזה, בלונדון. את המידע אודות הקיסריאום, סיפקה העבודה הארכאולוגית התת-ימית של פרנק גודיו והמכון האירופי לארכאולוגיה תת-ימית (IEASM) בנמל המזרחי של אלכסנדריה. מאמר "הקיסריאום", שפורסם בשנת 2021, חושף כי עבודות הקרקע לבניית המקדש החלו לפני שלטונה של קלאופטרה השביעית. הוא מתייחס לקשר של הבניין עם הנמל בהתבסס על טקסטים עתיקים. המאמר מתאר את מיקומם של מחטי קלאופטרה מיקומם של מחטי קלאופטרה והוא מספק אינדיקציות לגבי מיקומו של המקדש עצמו.
גמלסטד
האתר
הכנסייה המכונה באופן רשמי "נדרלולאו" (Nederluleå - "לולאו תחתית") נבנתה מאבן במאה ה-15 והיא הכנסייה הגדולה ביותר בצפון שוודיה שנבנתה בימי הביניים. היא הוקדשה רק ב-1492, ועוטרה בידי אומנים מסטוקהולם. באותה עת הוקם בה בית המקהלה, ובתחילת המאה ה-16 הובא אליה מזבח מאנטוורפן. במהלך המאה ה-18 נוספו לה עיטורים בסגנון הבארוק המאוחר המקומי, וב-1971 נחנך האורגן שבו 4,200 צינורות באורכים שונים, הנעים מחצי ס"מ ל-6 מטר.
אזרחות כבוד
בישראל "אזרחות כבוד" מוענקת לרוב ליחידים, כאות של כבוד והערכה על ידי עיריות. עיריות מעניקות פעמים רבות אזרחות של כבוד לפוליטיקאים כהוקרה על תקציבים, כגון אורן חזן שקיבל אזרחות של כבוד מבאר יעקב על העברת תקציבים לעירייה, או בנימין נתניהו שקיבל את התואר מעיריית טבריה על הבטחת תקצוב תוכנית חומש לפיתוח העיר.
צרפת המהפכנית
ב-26 באוגוסט 1792, בעת המהפכה הצרפתית העניקה האספה הלאומית אזרחויות כבוד לאישים ברחבי העולם אשר "בכתיבתם וברוב אומץ שירתו את רעיון החירות", בהם פרידריך שילר, ג'ורג' וושינגטון, אלכסנדר המילטון, לודוויג ואן בטהובן, רוברט ברנס, תדיאוש קושצ'ושקו, ג'יימס מדיסון, תומאס פיין, יוהאן היינריך פסטלוצי, ג'וזף פריסטלי ואחרים.
סביבת עבודה
במחזור החיים של מוצר מחשב (חומרה או תוכנה) קיימים שלושה שלבים עיקריים: פיתוח, בדיקות וייצור. בכל אחד משלבים אלו מתבצעות משימות שונות: כדי לבצע את המשימות הללו נדרש להקים סביבת עבודה, הכוללת רכיבים, מוצרים ומשאבי מחשב: סביבת עבודה היא מושג לוגי, משום שהסביבה נבנית על פי המשימות המוגדרות לה, ולא על פי המיקום הפיזי של מרכיבי הסביבה, שלרוב איננו רלוונטי.
נחל צפית
באפריל 1975 זוהם הנחל בשפכים שזרמו ממפעל פריקלאס ים המלח.
עבד כנעני
קנייתו וגרותו
בהמשך למעשה הקניין, עבד כנעני עובר גם גיור חלקי, הכולל ברית מילה (לעבד) וטבילה (לעבד ולשפחה), וכן קבלת מצוות חלקית:
נפת עזה (המנדט)
נפת עזה (באנגלית: Sub-district of Gaza) הייתה נפה במחוז עזה בימי המנדט הבריטי בארץ ישראל על שם העיר עזה.
אריק סיני
תחילת הדרך
בתחילת 1979 יצא תקליט השדרים השלישי של סיני, "לא יכולתי להגיד" שאף הוא נכתב והולחן על ידי ארצי. עוד באותה שנה, הקליט לפסקול הסרט "דיזנגוף 99" את השיר "רוק באור ירוק" (מילים: תלמה אליגון-רוז, לחן: בני נגרי). בקיץ 1979 הוציא לרדיו לראשונה שיר שכתב והלחין בעצמו בשם "עד שייגמר" בעיבודו של יאיר שרגאי.
חזרה לישראל והמשך הקריירה
במרץ 2018 הוציא את הסינגל השני, "כרתים" למילים ולחן של עמיר לב, ועיבוד והפקה מוזיקלית של אודי תורג'מן. בפברואר 2019 הוציא את הסינגל "מנגנת בי" למילים של שי רותם, לחן של לירון בן שמעון ועמרי קסטן, והפקה מוזיקלית של אורי זך. לשיר הופק קליפ בבימויה של איה זך. ביוני 2019 הוציא את השיר "כמו נצח". באוגוסט 2020 הוציא סינגל בשיתוף פעולה עם ענת אסתר חיטמן, ״האהבה לא תמות״, אותו הלחינה חיטמן למילים של הכותב ישי ויסמן.
רוני רוק
קריירה
בעונת 1948/1949 הוא הבקיע 14 שערים נוספים, אך עזב את ארסנל בקיץ 1949 כדי להצטרף לקריסטל פאלאס פעם נוספת, הפעם כמאמן-שחקן. בסך הכל הוא הצליח להבקיע 70 שערים ב-94 משחקי ליגה בלבד. כמאמן קריסטל פאלאס הוא זכה להצלחה מסוימת בהתחלה; בעונה שלפני הגעתו המועדון סיים בתחתית הליגה השלישית הדרומית, אך רוק הוביל את המועדון למקום השביעי בעונה שלאחר מכן (1949/1950), שהיה המיקום הטוב ביותר מאז המלחמה ועד עליית הליגה ב-1961.
רוק עזב את פאלאס בנובמבר 1950, ובין 1951 ל-1953 הוא מילא תפקיד של מאמן-שחקן בבדפורד טאון. הוא אימן את בדפורד פעם נוספת בין 1959 ל-1961. לאחר מכן הוא פרש לחלוטין מכדורגל והחל לעבוד בנמל התעופה של לוטון. הוא מת ב-1985 כתוצאה מסרטן ריאות.
In My Blood
עם יציאתו, נכנס השיר אל המקום ה-11 במצעד הבילבורד הוט 100.
מלון קרח
קנדה
כ-10 קילומטר מזרחית לעיר קוויבק סיטי, ליד מפלי מונטמורנסי ובאזור הנופש החורפי דוצ'סניי, מוקם מלון הקרח הראשון בצפון אמריקה מדי בחודש ינואר. 22 החדרים שלו אזלו כשהוא נפתח לראשונה בשנת 2000. בגלגולו האחרון היו בו 85 מיטות, כולן עשויות מקרח אבל מרופדות בפרוות איילים ועליהן מזרנים ושקי שינה עבים. רק חדרי האמבטיה מחוממים, והם מבודדים במבנה נפרד. המלון בדרך כלל נבנה מ-4,750 טונות של קרח מפוסל (העיצוב וגודל המלון משתנה משנה לשנה), היוצר קשתות מעל חדרים בגובה 5 מטר וחללים גדולים וגבוהים עוד יותר המיועדים לגלריות אומנות (בהם כמובן מוצגים פסלי קרח), בר, אולם קולנוע, ולאולם תפילה שבו נערכות חתונות. עובי הקירות הוא 1.2 מטר בממוצע. כל הריהוט במלון עשוי מקרח. בנוסף לשימוש בכוסות עשויות מקרח כמו במלון הקרח של קירונה, בבר (ובשירות החדרים) אוכל קר מוגש על צלחות קרח.
משולם פייש לאווי (השני)
קנדה
בהשקפתו, היה קרוב לעמדת חסידות סאטמר ולעדה החרדית. לאחר שהאדמו"ר מבעלז יצא נגד עמדת סאטמר בדרשתו במוצאי שמחת תורה התשמ"ב (20 באוקטובר 1981) ואמר כי חובה להשתתף בבחירות לכנסת, פרסם הרב לאווי הודעה שבה שיבח את ראב"ד העדה הרב משה אריה פריינד ושאר מנהיגיה והוסיף:
האדמו"ר התאלמן בכ"א באלול תשנ"ו (5 בספטמבר 1996). בסוף תשס"ז נישא למלכה (בת רבי מענדל האס ממונטריאול), אלמנת הרב אברהם יצחק הויער. ב-18 אוקטובר 2010 אושפז במצב אנוש בבית החולים היהודי במונטריאל בשל דלקת ריאות חמורה. הוא שוחרר לביתו ב-14 בנובמבר.
בשנתיים האחרונות לחייו לקה בדלקת ריאות, ומאז הידרדרה בריאותו. נפטר ב-12 באוגוסט 2015, כ"ז באב ה'תשע"ה.
פרשת לך לך
מצוות בפרשה
בפרשה ישנה מצווה אחת:
צבי הירש חיות
המהר"ץ בין קנאים למשכילים
שמעו של מהר"ץ יצא כאדם חריף ושנון, ולפיכך כל מיני אגדות עממיות נכרכו בו, אך אמיתותן נתונה בספק.
עמירם אורן
מפעלו העכשווי
מאז ראשית תשע"ב (ספטמבר 2011) רוכב ומטייל  ברחבי הארץ באופני שטח. מאז בקיץ 2015 מפעיל את האתר "עמירם במשעולי ישראל" שעניינו סיפורי מסלולי הטיולים שלו. האתר מתעדכן בתדירות גבוהה, יום או יומיים (לעיתים קצת יותר) לאחר ביצוע הטיולים.
מישה לב
ביוגרפיה
החל לפרסם ב-1936.
במלחמת העולם השנייה לחם בחזית. באוקטובר 1941 נפצע קשה ונפל בשבי הגרמני. שנה שלמה היה במחנה המיועד לשבויים סובייטים, בקיץ 1942 ברח אל הפרטיזנים. במשך שנתיים עשה את המסלול מלוחם מן השורה לדרגת מפקד פלוגת סיור וראש מטה של גדוד פרטיזנים. זכה בעיטורים על מבצעיו במלחמה.
אוסטרליה הדרומית
גאוגרפיה
מרבית שטחיה של אוסטרליה הדרומית צחיחים או צחיחים למחצה. רק בכחמישית משטחה יורדים משקעים של יותר מ-250 מילימטר בשנה. רכס ההרים העיקרי הוא רכס פלינדרס המהווה פארק לאומי (הפארק הלאומי רכס פלינדרס שאורכו 800 ק"מ והוא משתרע בין כף ג'רוויס לאגם טורנס).
רשת (קבוצת כוכבים)
כוכבי הקבוצה
δ ברשת הוא ענק אדום נוסף במרחק של כ-530 שנות אור ועם בהירות מדרגה 4.6.
ויליאם הרטסטון
ויליאם הרטסטון (באנגלית: William Hartston) (נולד ב-12 באוגוסט 1947 בלונדון, בירת אנגליה) הוא שחמטאי ועיתונאי יהודי-בריטי. הוא פרש משחמט תחרותי בשנת 1987 ומאז ידוע כמחבר ספרי שחמט, מציג תוכניות שחמט בטלוויזיה ועיתונאי.
קורות חיים
הרטסטון היה הבעלה הראשון של רב אמן לנשים יאנה בלין.
רחביה ורדי
ביוגרפיה
ב-1963 התפטר איסר הראל מראשות המוסד. ראש אמ"ן, מאיר עמית, נקרא להחליף אותו בבהילות. עמית הביא איתו מאמ"ן את רחביה ורדי, ומינה אותו לעמוד בראש אגף "צומת", המפעיל סוכנים בארצות ערב (ורדי שימש בתפקיד כעשור).
כלל האוקטט המצומצם
גם בתרכובות קוולנטיות עם היסוד בריליום (Be) יהיה אוקטט חסר לבריליום.
ורוד
ורוד הוא הכינוי לצבע המתקבל מערבוב של הצבעים אדום ולבן ולעיתים מתואר גם כגוון בהיר של אדום. ככל שהוא מכיל יותר אדום, יתקבל צבע ורוד חם יותר, בעוד עירובו עם מינון גבוה של לבן יבהיר אותו וייצור גוון קר יותר.
ורוד ומגדר
פרשנות התוצאות כמבטאות שוני ביולוגי ספגה ביקורת מצד חוקרים אחרים. הוורוד הוא אדום מעורב בלבן כלומר בעל טוהר ספקטרלי נמוך, מחקר שבדק את מיקוד הראיה של פעוטות בכתמי צבע הראה כי בגיל הרך אין כלל יכולת הבחנה בין צבעי פסטל כוורוד או תכלת לבין סתם לבן והילדים מעדיפים צבעים "חזקים" כאדום או כחול. עוד מתברר כי אין הבדל בין בנים לבנות בנכונותם להתמקד בצבעים שונים. גם הבנים וגם הבנות מגלים העדפה ברורה לכחול, במקום השני נמצא הסגול ואחר כך האדום. הירוק והצהוב זוכים לפופולריות הנמוכה ביותר בקרב הפעוטות ללא קשר למין. החוקרת שרה טורגון (Sarah M. Turgeon) בדקה את ההבדלים בהעדפות הצבעים על פי ציורים "חופשיים" של ילדים בגילים שונים. עד גיל 6 אין הבדל לא במספר הצבעים ולא בסוג הצבעים בהם בוחרים ילדים לצייר. רק בציורים של ילדי כיתות ב' ו-ג' מתחיל להסתמן שוני, בנות משתמשות ביותר צבעים (שמונה גוונים בממוצע בציור לעומת שישה אצל הבנים), מגלות העדפה לצבעים "חמים" (אדום, כתום וצהוב וכו') ומפתחות העדפה לוורוד. המחקר בדק גם את הקשר בין היחס בין אורך האצבע לאורך הקמיצה (2D:4D ratio) המבטא את מידת החשיפה של העובר להורמוני מין למידת השימוש בצבע הוורוד. הורמוני המין אליהם חשוף העובר קובעים את היחס שבין אורכי האצבעות: ככל שהעובר חווה סביבה הורמונלית "נשית" יותר תהיה האצבע ארוכה יותר ביחס לקמיצה. בנות בעלות יחס 2D:4D נמוך נוטות להפגין (בממוצע) התנהגות יותר נערית ("טום-בוי") ואילו אצל בעלות יחס 2D:4D גבוה (אצבע ארוכה וקמיצה קצרה) סיכוי רב יותר להתנהגות נשית סטריאוטיפית. הנחת החוקרת הייתה שההבדל הביולוגי הזה שמקורו עוד ברחם יתבטא כבר בגיל בו מתחילים לשרבט ציורים אבל מתאם בין אורכי אצבעות לחיבה לצבע הוורוד התגלה בציורי הילדות רק מגיל 7.
היסטוריה של מאוריציוס
מלחים פורטוגזים (1513-1507)
הפורטוגזים לא הקימו מושבת קבע במאוריציוס כיוון שלא מצאו שימוש לאי. לאחר שכבר תקעו יתד באסיה ובאפריקה, לא עניין אי מבודד ובלתי מיושב זה את הפורטוגזים. עיקר המושבות ותחנות הסחר שהקימו הפורטוגזים באסיה היו בהודו (בגואה, ועל חוף מלבר), באי ציילון (כיום סרי לנקה), במלאקה שבחצי האי המלאי (כיום במלזיה) ובמקאו. הבסיס של הפורטוגזים באפריקה היה במוזמביק. משום שהנווטים הפורטוגזים העדיפו לעבור במצר מוזמביק על מנת להפליג להודו היוו איי קומורו שמצפון למאוריציוס נמל מעבר שימושי יותר.
הספינה פאטריה והגלית המעפילים למאוריציוס
על מנת להבהיר את מחויבות המנדט הבריטי למאבק בעלייה הבלתי לגאלית החליטו הבריטים להגלות את מעפילי אטלנטיק, מילוס ופאסיפיק למאוריציוס המרוחקת. לצורך כך הועלו ב-4 בנובמבר 1940, 1,771 נוסעי ה"פסיפיק" וה"מילוס" על האוניה פאטריה, אוניית נוסעים צרפתית בעלת נפח של 12,000 טון שהוחרמה על ידי הבריטים לאחר כניעת הצרפתים לגרמנים.
הווה
ב-24 במרץ 2020 הוכרז במדינה סגר כללי בעקבות מגפת הקורונה.
יהושע אלוף
ביוגרפיה
בהגיעו חזרה לארץ עבד כפועל בניין. באותה תקופה הצטרף גם לארגון "ההגנה", מטעמו סיים בשנת 1921 קורס מדריכים והחזיק במהלך השנים בתפקידים מרכזיים: חבר מפקדת ההגנה בירושלים (1933–1939), קצין קשר בין הסוכנות היהודית לבין שלטונות המנדט הבריטי (בתקופת מאורעות תרצ"ו) ואחראי חיל הנוטרים במחוז ירושלים.
מריסה פארדס
פארדס הופיעה בסרטים רבים שזכו לאהדת המבקרים ולהצלחה קופתית, בהם סרטיו של פדרו אלמודובר "הרגלים מגונים" (1983), "עקבים גבוהים" (1991), "פרח הסוד שלי" (1995), עליו זכתה בפרס הקולנוע הלאומי של ספרד, ו"הכל אודות אמא" (1999), והסרט "החיים יפים" (1998) של רוברטו בניני. בשל הופעותיה החוזרות בסרטים של אלמודובר, דבק בה לעיתים הכינוי "נערת אלמודובר" (Chica Almodóvar).
ב-2007, היא הופיעה בסרט הקצר "El camino de Ana" (דרכה של אנה). ב-2019 שיחקה בקומדיה הספרדית "למרות הכל" לצדה של רוסי דה פלמה.
Oh Cecilia (Breaking My Heart)
השיר הגיע למקום התשיעי במצעד הסינגלים הבריטי.
P (מחלקת סיבוכיות)
מוטיבציה להגדרה
עם זאת, סיבוכיות זמן ליניארית היא קטנה מדי לרוב השימושים המעשיים. לדוגמה, אלגוריתם מיון לקלט כללי דורש זמן ריצה גדול יותר מזמן ריצה ליניארי, טרם התגלה אלגוריתם כללי לחישוב עץ פורש מינימלי הפועל בזמן ריצה ליניארי, וכדומה. נוסף על כך, זמן ריצה ליניארי יוצר בעיות של רגישות למודל התאורטי שבו משתמשים כדי להעריך את סיבוכיות זמן הריצה: לדוגמה, ישנן בעיות שניתנות להכרעה בזמן ליניארי באמצעות מכונת טיורינג עם מספר סרטים, אבל לא עם מכונת טיורינג בעלת סרט אחד.
ג'ון ריד (עיתונאי)
ג'ון סילאס "ג'ק" ריד (באנגלית: John Silas "Jack" Reed; 22 באוקטובר 1887, פורטלנד, אורגון - 19 באוקטובר 1920, מוסקבה) היה עיתונאי אמריקאי והקים בשנת 1919 את המפלגה הקומוניסטית הראשונה של ארצות הברית, שהפכה אחר-כך למפלגה הקומוניסטית של ארצות הברית.
חייו
ריד למד סוציולוגיה וכלכלה בהרוורד ועבד אחר-כך, בין השנים 1910–1913 כעיתונאי. הוא דיווח על שביתת עובדי המשי בפטרסון, ניו ג'רזי ונעצר בגלל שרצה לשאת נאום למען הפועלים. בשנת 1913 נשלח למקסיקו. דיווחיו על המהפכה המקסיקנית ביססו אותו כעיתונאי. ככתב של שני עיתונים הוא סיקר את מלחמת העולם הראשונה בצרפת, בגרמניה, בסרביה, ברומניה ובבולגריה. הוא הכיר את לואיז בראיינט בשנת 1915 בעיר הולדתו פורטלנד ונשא אותה לאישה בנובמבר 1916. השניים נסעו לרוסיה באוגוסט 1917 וחזרו באפריל 1918, וכך יצא להם לחוות את מהפכת אוקטובר מקרוב ולסקר אותה. ספרו של ריד על המהפכה "עשרת הימים שזעזעו את העולם", שלנין כתב עבורו את ההקדמה, פרסם אותו בכל העולם.
דגל אבחזיה
הרפובליקה של אבחזיה
דגל הרפובליקה של אבחזיה נוצר בשנת 1991 על ידי ו. גמגיה. ואומץ רשמית על ידי הרפובליקה של אבחזיה ב-23 ביולי 1992.
זאב ז'בוטינסקי
ראשית בגרותו
ב-1901 הגיע ז'בוטינסקי לביקור באודסה מתוך כוונה לחזור לרומא כדי לסיים שם את לימודיו ולהתמחות כעורך דין. בביקור זה גילה כי יצא לו שם כסופר ושם קיבל הצעה לכתוב טור קבוע ב"נובוסטי". הוא החליט להישאר באודסה ולוותר על חזרה לאיטליה ועל קריירה של עורך דין.
פעמיים בשבוע היה מפרסם ז'בוטינסקי את רשימותיו ב"נובוסטי" תחת שם העט שלו, ועד מהרה ראו בו אנשי האינטליגנציה הרוסית את אחד הפיליטוניסטים המובילים של דרום רוסיה. ב-1901 הועלה בתיאטרון העירוני של אודסה מחזהו "דם", מחזה פציפיסטי אנטי-בריטי העוסק במלחמת הבורים. המחזה התקבל בהתלהבות על ידי הקהל והמבקרים, אך הורד לאחר שתי הצגות בלבד בפקודת שלטון הצאר. ב-1902 הועלה באותו התיאטרון מחזה שני פרי עטו, "לאדנו", שעסק באינדיבידואליזם בהשראת הפילוסוף הגל ולא נחל הצלחה. באפריל 1902 עצרו השלטונות את ז'בוטינסקי. דעותיו על האינדיבידואליזם וכתיבתו לעיתון האיטלקי הסוציאליסטי "אוואנטי!" עוררו את החשד נגדו. הוא ישב בבית הסוהר של אודסה כחמישים יום. בכלא גילה כי מרבית העצורים הפוליטיים הם יהודים, ושם גם התוודע לנוער המהפכני והתרשם מערכי המוסר שלו.
הקמת הגדודים העבריים
טרומפלדור עבר לפקד בגדוד, אך ז'בוטינסקי לא ראה בכך די. לדעתו צריך היה להקים יחידה יהודית לוחמת. הוא הגיע לפריז וניסה לקדם את שאיפותיו בעזרת מכריו הרבים, כמו עורך העיתון גיוסטב ארז עורך העיתון "Victoire", ואף נפגש עם שר החוץ הצרפתי, אולם בכל השיחות נמנעו המדינאים מנקיטת עמדה משמעותית. בהמשך הגיע לקופנהגן שם בין 10 ל-12 ביוני השתתף בישיבת הוועד הפועל הגדול הציוני יחד עם צירים מן האימפריה הרוסית, האימפריה הגרמנית, בריטניה והולנד שעסקה ברעיונו. בעקבות כך שכחודש וחצי לפני כן בוצע גירוש האינטלקטואלים הארמנים וביפו אסרו חלק ממנהיגי היישוב הטיל הוועד הפועל הציוני חרם מוחלט על יוזמת ז'בוטינסקי להקמת כוח יהודי צבאי, וזאת מתוך חשש לגורל יהודי ארץ ישראל (תחת שלטון העות'מאנים) וליהודים במעצמות המרכז.